google/wiki40b huggingface dataset:
Λουδοβίκος Αλέξανδρος της Τουλούζης

Βιογραφία

Γεννήθηκε στο Σατώ ντε Κλανύ και ήταν ο δεύτερος (επιζήσας) νόθος γιος του Λουδοβίκου ΙΔ΄ της Γαλλίας και της ερωμένης του Φραγκίσκης-Αθηναΐδας μαρκησίας του Μοντεσπάν. 
Τέθηκε στη φροντίδα της μαντάμ ντε Μονσεβρέιγ μαζί με την αδελφή του Φραγκίσκη-Μαρία. Νομιμοποιήθηκε και έγινε κόμης της Τουλούζης (1681) και σε ηλικία πέντε ετών έγινε μέγας Ναύαρχος. Το 1684 έγινε συνταγματάρχης ενός πεζικού σώματος που έφερε το όνομά του και το 1693 κύριος του Στρατοπέδου ενός συντάγματος Ιππικού. Το 1689 ορίστηκε κυβερνήτης του Γκυγιέν και έξι έτη μετά αντάλλαξε την περιοχή με αυτήν της Βρετάνης. Το 1696 έγινε στρατάρχης της Γαλλίας και το επόμενο έτος διοικητής του στρατού της Γαλλίας. Κατά τη διάρκεια του Πολέμου της Ισπανικής Διαδοχής (1702-14) ανέλαβε την άμυνα της Σικελίας και διοίκησε τον Στόλο στη μάχη της Μάλαγα το 1704. 
Ο πατέρας του δήλωσε ότι αυτός και ο μεγαλύτερος αδελφός του θα έχουν δικαίωμα διαδοχής, αλλά όταν ο Λουδοβίκος ΙΔ΄ απεβίωσε, η Συνέλευση του Παρισιού ανέτρεψε το δικαίωμα αυτό. Κατά την αντιβασιλεία που ακολούθησε, συμμετείχε ως υπουργός των Ναυτικών.
Μάρκους Μπέμε

Καριέρα

Ο Μάρκους Μπέμε γεννήθηκε στο Βερολίνο και ξεκίνησε την ενασχόλησή του με την πετοσφαίριση στις ακαδημίες της Πρόισεν (Πρωσία) Βερολίνου και συνέχισε με τις ομάδες νέων της Σαρλότενμπουργκ και της Ολύμπια της γερμανικής πρωτεύουσας. Από το 2005 έως το 2009 αγωνίστηκε στην Α' Εθνική (Μπουντεσλίγκα) με την Σαρλότενμπουργκ. οπότε μεταπήδησε στην Β.Φ.ΜΠ. Φριντρισάφεν, με την οποία κέρδισε δυο πρωταθλήματα και ένα κύπελλο Γερμανίας. Το 2012 φεύγει για την ιταλική Αλτοβέρε του Σαν Τζιουστίνο αλλα την επόμενη χρονιά επαναπατρίζεται και αγωνιζεται με την Τ.Σ.Β. Ουντερχάχινγκ. Το Φθινόπωρο του 2014 τον βρίσκει στη Φενέρμπαχτσε της Κωνσταντινούπολης και αυτό του 2015 στην πολωνική Κούπρουμ Λούμπιν, όπου μένει δύο χρόνια. Τον Οκτώβριο του 2017 αποδέχεται την πρόταση του Ολυμπιακού και έρχεται στον Πειραιά για να συμμετάσχει στην προσπάθεια των ερυθρόλευκων για την ανάκτηση των πρωτείων στον ελληνικό και την αιξόλογη επανεμφάνισή τους στον ευρωπαϊκό χώρο της ανδρικής πετοσφαίρισης. Πράγματι ο Μάρκους Μπέμε υψώνοντας το μπλοκ του Ολυμπιακού στα 3,30 μέτρα, καθίσταται από τους βασικούς συντελεστές στην κατάκτηση από τους ερυθρόλευκους τόσο του Πρωταθλήματος Ελλάδας 2017-18, όσο και του Ασημένιου Μεταλλίου του Ευρωπαϊκό Κυπέλλου Θριάμβου (Τσάλεντζ Καπ) 2018 ο ίδιος δε, κατακτά τους πρώτους του τίτλους εκτός Γερμανίας.

Διεθνής καριέρα

Κατά την περίοδο που αγωνιζόταν με τις ομάδες νέων ο Μάρκους Μπέμε είχε κληθεί και στις αντίστοιχες εθνικές ομάδες της Γερμανίας. Το 2003 μετείχε στα προκριματικά του Παγκοσμίου Κυπέλλου Κ-21 και το 2004 κατέκτησε με την ομάδα Κ-20 το χάλκινο μετάλλιο στο Ευρωπαϊκό Πρωτάθλημα.
Το 2006 σε ηλικία 21 ετών είχε την πρώτη του συμμετοχή στην Εθνική Ανδρών της Γερμανίας και το 2008 συμμμετείχε στην Ολυμπιάδα του Πεκίνου, που η Γερμανία κατέλαβε την 9η θέση. Στη συνέχεια κατέκτησε με την εθνική Γερμανίας το χρυσό μετάλλιο στην Ευρωπαϊκή Λίγκα το 2009, την 5η θέση στην Ολυμπιάδα του Λονδίνου το 2012, το χάλκινο μετάλλιο στο Παγκόσμιο πρωτάθλημα το 2014, το χρυσό μετάλλιο στους Ευρωπαϊκούς Αγώνες του Μπακού το 2015 και το ασημένιο μετάλλιο στο Ευρωπαϊκό πρωτάθλημα το 2017 στην Πολωνία. Σε ατομικό επίπεδο ανακηρύχθηκε καλύτερος κεντρικός στο Παγκόσμιο του 2014 και στο Ευρωπαϊκό του 2017.
Φάση (θερμοδυναμική)

Στις φυσικές επιστήμες, η φάση είναι μια περιοχή στον χώρο (ένα θερμοδυναμικό σύστημα), στην οποία όλες οι φυσικές ιδιότητες ενός υλικού είναι ουσιαστικά ομοιόμορφες παντού. Παραδείγματα φυσικών ιδιοτήτων περιλαμβάνουν την πυκνότητα, τον δείκτη διάθλασης, τη μαγνήτιση και τη χημική σύνθεση. Με πιο απλά λόγια η φάση είναι μια περιοχή του υλικού που είναι χημικά ομοιόμορφη, φυσικά διακριτή, και συχνά μπορεί να γίνει διαχωρισμός της με μηχανικό τρόπο. Σε ένα σύστημα που αποτελείται από πάγο και νερό σε ένα γυάλινο βάζο, τα παγάκια είναι μία φάση, το υγρό νερό είναι η δεύτερη φάση, και η υγρασία του αέρα πάνω από το νερό είναι μια τρίτη φάση. Το γυαλί του βάζου είναι μια άλλη ξεχωριστή φάση.
Ο όρος «φάση» χρησιμοποιείται μερικές φορές ως συνώνυμο για την κατάσταση της ύλης, όμως μπορεί να υπάρχουν πολλές διακριτές αμιγείς φάσεις, της ίδιας κατάστασης της ύλης. Επίσης, ο όρος «φάση» μερικές φορές χρησιμοποιείται για να γίνει αναφορά σε μια σειρά από καταστάσεις ισορροπίας, που οριοθετούνται από γενικές μεταβλητές όπως η πίεση και η θερμοκρασία, από ένα «όριο φάσης», σε ένα διάγραμμα φάσης. Επειδή τα όρια φάσης συνδέονται με αλλαγές στην οργάνωση της ύλης, όπως είναι η μετάβαση ενός υγρού σε στερεό ή μια πιο λεπτεπίλεπτη αλλαγή από μία κρυσταλλική δομή σε άλλη, αυτή η τελευταία χρήση του όρου μοιάζει με τη χρήση του «φάση» ως συνώνυμο της κατάστασης της ύλης. Ωστόσο, η χρήση για την κατάσταση της ύλης και για τα διαγραμμάτων φάσεων είναι ανακόλουθη με τον επίσημο ορισμό που δίνεται παραπάνω και το επιδιωκόμενο νόημα πρέπει να καθορίζεται εν μέρει από το πλαίσιο στο οποίο χρησιμοποιείται ο όρος.
Παγκόσμιο Κύπελλο Ποδοσφαίρου 1994

Προκριματικά

Για τα προκριματικά δήλωσαν συμμετοχή 147 ομάδες για την εξασφάλιση 24ων θέσεων για την τελική φάση. Για πρώτη φορά εισιτήριο για την διοργάνωση πήραν 3 εθνικές (Ελλάδα, Νιγηρία και Σαουδική Αραβία). Επίσης για πρώτη φορά στην διοργάνωση συμμετείχαν η Ρωσία ως ανεξάρτητο κράτος μετά τη διάλυση της Σοβιετικής Ένωσης όπως και η ενωμένη Γερμανία μετά την ένωση της Δυτικής Γερμανίας( Υπερασπίστρια Μουντιάλ 1990) και της Ανατολικής Γερμανίας μετά από το Παγκόσμιο Κύπελλο 1938. Έκπληξη προκάλεσε και το γεγονός ότι καμία εθνική ομάδα από τη Μ. Βρετανία δεν κατάφερε να προκριθεί στην τελική φάση.

Φάση Ομίλων

Όλες οι ώρες που αναγράφονται, είναι οι τοπικές ώρες Αμερικής. Η Αμερική καλύπτεται απο 3 ζώνες (EDT/UTC-4, CDT/UTC-5, PDT/UTC-7)

Υπόμνημα

Α=Αγώνες

Ν=Νίκες

Ι=Ισοπαλίες

Η=Ήττα

ΓΥ=Γκολ Υπέρ

ΓΚ=Γκολ Κατά

ΓΔ=Διαφορά Γκολ

Β=Βαθμοί
Ιτώνια

Ιτώνια ονομάζονταν γιορτές στην αρχαία Ελλάδα, στη σημερινή Φθιώτιδα (μέρος της αρχαίας Θεσσαλίας) προς τιμήν της Ιτωνίας Αθηνάς, η οποία γινόταν στην πόλη Ίτωνα, αλλά και στην Θεσσαλία γενικότερα. Στον Πολύαινο αναφέρεται ότι ο Δεινίας κατά τη διάρκεια των Ιτωνίων, και ενώ οι Κρανώννιοι ήταν μεθυσμένοι, έφερε στρατό, σκότωσε πάνω από χίλιους πολίτες και έγινε τύραννός τους. Θεωρείται ότι η γιορτή αυτή λάμβανε χώρα το καλοκαίρι κατά το θεσσαλικό μήνα Ιτώνιο. Η γιορτή αναφέρεται και από τον Καλλίμαχο στον 5ο ύμνο του.
Αγιονέρι Αρκαδίας

Δημογραφικά στοιχεία

Το Αγιονέρι βρίσκεται σε ημιορεινό έδαφος οπότε ευδοκιμούν και η γεωργία αλλά και η κτηνοτροφία. Ο οικισμός σύμφωνα με την απογραφή του 2011 αποτελείται από 50 μόνιμους κατοίκους, ενώ σύμφωνα με την απογραφή του 2001 ο πληθυσμός του χωριού ανερχόταν στους 111 μόνιμους κατοίκους. Στο χωριό καλλιεργούνται μεγάλες εκτάσεις ελαιόδενδρων καθώς επίσης παράγονται και γαλακτοκομικά προϊόντα.

Το Αλώνι του Καλλιντέρη

Στο χωριό και στο αλώνι του Καλλιντέρη, στις 21 Μαρτίου 1821 ο Δημητράκης και ο Γεώργιος Πλαπούτας μάζεψαν τα παλικάρια τους από όλη την Ηραία και ξεκίνησαν την επανάσταση του '21 καθώς σηκώθηκε ένα από τα πρώτα λάβαρα της Επανάστασης. Από το 1995 ο Δήμος Ηραίας έχει στήσει μνημείο στο σημείο αυτό και κάθε χρόνο στις 21 Μαρτίου γιορτάζεται η ιστορική επέτειος.

Γεωγραφικά στοιχεία

Ο οικισμός συνδέεται οδικά με την επαρχιακή οδό Δημητσάνας- Γέφυρας Μπερτσιάς λίγο μετά την Λιοδώρα με δρόμο 2 χιλιομέτρων, με τα Όχθια με δρόμο 4 χιλιομέτρων, με τις Ιαματικές Πηγές με δρόμο 1,5 χιλιομέτρων και με το Χρυσοχώρι με χωματόδρομο 3,5 χιλιομέτρων. Το Αγιονέρι απέχει 37 χιλιόμετρα από τα Λαγκάδια, 34 χιλιόμετρα από την Δημητσάνα και 95 χιλιόμετρα από την Τρίπολη.
Ρωσία 88

Πλοκή

Μια συμμορία από σκίνχεντ ονόματι «Ρωσία 88» γυρίζουν προπαγανδιστικά βίντεο για να τα ανεβάσουν στο διαδίκτυο. Ταυτόχρονα, η κάμερα καταγράφει τη ζωή της συμμορίας, οι οποίοι έχουν συνηθίσει και δε δίνουν πλέον σημασία. Ο αρχηγός της συμμορίας «Λεπίδα» ανακαλύπτει ότι η αδελφή του είναι μια σχέση με με έναν Καυκάσιο άντρα. Αυτό το οικογενειακό δράμα εξελίσσεται σε τραγωδία.
Γεώργιος Γαλίτης

Βιογραφικά στοιχεία

Γεννήθηκε το 1926 στον Βόλο. Το 1943 εισήχθη στη Θεολογική Σχολή του Πανεπιστημίου Αθηνών, ενώ παρακολούθησε μαθήματα και της Φιλοσοφικής Σχολής. Στη συνέχεια πραγματοποίησε μεταπτυχιακές σπουδές στα Πανεπιστήμια του Μάρμπουργκ, της Βόννης και του Μάιντς. Το 1960 αναγορεύθηκε διδάκτορας, ενώ την περίοδο 1964-1969 διετέλεσε υφηγητής και εντεταλμένος υφηγητής στη Θεολογική Σχολή Αθηνών. Αμέσως μετά, το 1969, εξελέγη τακτικός καθηγητής στην έδρα της Ερμηνείας της Καινής Διαθήκης στη Θεολογική Σχολή του Αριστοτελείου Πανεπιστημίου Θεσσαλονίκης. Έμεινε εκεί μέχρι το 1979, και στο διάστημα αυτό διετέλεσε κοσμήτορας και συγκλητικός. Το 1979 μετακλήθηκε στη Θεολογική Σχολή του Πανεπιστημίου Αθηνών, διδάσκοντας Εισαγωγή και Ερμηνεία της Καινής Διαθήκης. Δίδαξε στο Πανεπιστήμιο Αθηνών μέχρι το 1994, όταν αφυπηρέτησε και ονομάστηκε ομότιμος καθηγητής.
Δίδαξε ακόμη μεταξύ άλλων ως επισκέπτης καθηγητής στο Πανεπιστήμιο του Μονάχου, στη Ράλλειο Παιδαγωγική Ακαδημία, στο Μαράσλειο Διδασκαλείο και την Ανωτέρα Εκκλησιαστική Ακαδημία.
Σαλαμίς (συνοικία Αμμοχώστου)

Τοποθεσία

Στα νότια συνορεύει με την Παλαιά Αμμόχωστο, στα δυτικά με τον Άγιο Λουκά και στα βόρεια με την Έγκωμη. Το ανατολικά τμήμα της διοικητικής της έκτασης είναι παραθαλάσσιο.

Παρεκκλήσιο Αγίου Γεωργίου

Στη συνοικία αυτή υπάρχει το παρεκκλήσιο του Αγίου Γεωργίου (Άι Γιωρκούι). Είναι σπηλαιώδης ναός στον οποίο έγιναν επεμβάσεις μεταγενέστερα.
Διοργανώσεις Ε.Π.Σ. Άρτας 2018–19

Για την περίοδο 2018–19, η Ένωση Ποδοσφαιρικών Σωματείων Άρτας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Άρτας.
Η πρωταθλήτρια ομάδα της ΕΠΣ Άρτας κερδίζει την άνοδο στη Γ΄ Εθνική ερασιτεχνική κατηγορία.
Η ομάδα που ανακηρύσσεται κυπελλούχος ΕΠΣ Άρτας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Άρτας.Υποχρεωτική είναι η συμμετοχή για της ομάδας της Γ εθνικής και Α ερασιτεχνικής ενώ προαιρετική για τις ομάδες της Β ερασιτεχνικής.

Α φάση

Ο αγώνας έγινε στις 12 Σεπτεμβρίου 2018
ΑΟ Φιλοθέης-Δόξα Άρτας 0-2
Χωρίς αγώνα:ΓΑΣ Αναγέννηση Άρτας,ΑΕΜ Μέλισσα Άρτας,ΑΟ Φλωριάδας,ΑΕ Ξηροβουνίου,ΑΟ Κορφοβουνίου,ΑΕ Καμπής,Αχιλλέας Νεοχωρίου,Ολυμπιακός Καλοβάτου,Απόλλων Γλυκορίζου,Φιλέλληνες Πέτα,ΠΑΣ Κομμένου 1943,Σκουφάς Κομποτίου,Προοδευτική Γραμμενίτσας,ΑΕ Μενιδίου,ΠΑΣ Ανέζα

Β φάση

Οι αγώνες έγιναν στις 15 και 16 Σεπτεμβρίου 2018.
ΓΑΣ Αναγέννηση Άρτας-ΑΕΜ Μέλισσα Άρτας 2-2 (2-3 παρ.)
ΑΟ Φλωριάδας-ΑΕ Ξηροβουνίου  1-0
ΑΟ Κορφοβουνίου-Δόξα Άρτας 1-2
ΑΕ Καμπής-Αχιλλέας Νεοχωρίου 0-0 (1-0 παρ.)
Ολυμπιακός Καλοβάτου-Απόλλων Γλυκορίζου 1-3
Φιλέλληνες Πέτα-ΠΑΣ Κομμένου 1943 5-3
Σκουφάς Κομποτίου-Προοδευτική Γραμμενίτσας 6-0
ΑΕ Μενιδίου-ΠΑΣ Ανέζα 0-4
Σύμφωνα με την ΕΠΣ Άρτας το ΑΕ Μενιδίου-ΠΑΣ Ανέζα έληξε 0-3 ενώ σύμφωνα με ρεπορτάζ αγώνα 0-4

Γ φάση

Οι αγώνες έγιναν στις 17 Οκτωβρίου 2018.
Φιλέλληνες Πέτα-Σκουφάς Κομποτίου 0-5
ΑΕΜ Μέλισσα Άρτας-ΑΟ Φλωριάδας 1-3
Δόξα Άρτας-ΑΕ Καμπής 3-0
Απόλλων Γλυκορίζου-ΠΑΣ Ανέζα 3-0

Δ φάση

Ο ημιτελικός έγινε στις 27 Φεβρουαρίου 2019.Η Δόξα Άρτας προκρίθηκε στον τελικό αφού ο ΑΟ Φλωριάδας σταμάτησε να κατεβαίνει στους αγώνες.
Σκουφάς Κομποτίου-Απόλλων Γλυκορίζου 2-0
ΑΟ Φλωριάδας-Δόξα Άρτας 0-3 αα

Ε φάση

Ο τελικός έγινε στις 13 Απριλίου 2019 στο Δημοτικό στάδιο Άρτας.
Σκουφάς Κομποτίου-Δόξα Άρτας 1-2
Σίκλι

Ιστορία

Στην περιοχή υπάρχουν εγκαταστάσεις από την πρώιμη Εποχή του Ορείχαλκου (3η χιλιετία π.Χ.) αλλά τη πόλη ίδρυσαν οι Σικελοί (300 π.Χ.)
Το Σίκλι κατακτήθηκε από τους Άραβες και εισήλθε στο Εμιράτο της Σικελίας (864), γνώρισε εποχή μεγάλης ευημερίας και έγινε σημαντικό εμπορικό και αγροτικό κέντρο. Ο Άραβας Γεωγράφος Μωχάμετ αλ-Ιντρίσι (1099 - 1165) γράφει ότι η "ναυτιλία έφτασε στο Σίκλι από την Καλαβρία, την Αφρική, την Μάλτα και πολλές ακόμα περιοχές". Οι Νορμανδοί και ο βασιλιάς τους Ρογήρος Α΄ της Σικελίας κατέκτησαν την πόλη ύστερα από βίαιη μάχη (1091).  Το Σίκλι ήταν μία από τις πόλεις που εξεγέρθηκε απέναντι στον Κάρολο τον Ανδεγαυό όταν ξέσπασε ο Σικελικός Εσπερινός (5 Απριλίου 282). Τους επόμενους αιώνες την πόλη κατείχε το Στέμμα της Αραγωνίας και η Ισπανία μέχρι την χρονιά που εισήλθε στην Ιταλική ενοποίηση (1860). Μετά από έναν καταστροφικό σεισμό που ισοπέδωσε την πόλη (1693) το Σίκλι οικοδομήθηκε ξανά με κομψά κτίρια ρυθμού Σικελικού Μπαρόκ και έγινε σημαντικός τουριστικός προορισμός.
Ραμαντάν Τζεμίλ

Βιογραφικά στοιχεία

Ο Ραμαντάν Τζεμίλ γεννήθηκε στην Πάφο το 1916. Ομιλούσε, πέρα από την τουρκική, την ελληνική, την αγγλική, τη γαλλική και την αραβική γλώσσα. Ήταν επιχειρηματίας.
Απεβίωσε το 1976.

Πολιτική διαδρομή

Την περίοδο 1958-1960 διετέλεσε πρόεδρος του τουρκικού δημοτικού συμβουλίου Λεμεσού.
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λεμεσού με το Τουρκικό Εθνικό Μέτωπο. Το 1961 αποχώρησε από το Εθνικό Τουρκικό Μέτωπο μαζί με άλλους 10 Τουρκοκύπριους βουλευτές. Συγκρότησαν την Ανεξάρτητη Τουρκική Ομάδα. Παρέμεινε στη θέση του βουλευτή έως τον Δεκέμβριο του 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.
Μνημείο Φιλοπάππου

Επιγραφές

Η επιγραφή του κεντρικού ανδριάντα αναφέρει: «Φιλόπαππος Επιφάνους Βησαιεύς» (δηλαδή Φιλόπαππος γιος του Επιφάνους, εγεγραμμένος πολίτης στο δήμο της Βήσης των Αθηναίων). Και ενώ αυτή φέρει το πιθανό όνομα που έφερε ο Φιλόπαππος στην αρχαία Αθήνα, μια άλλη επιγραφή, που υπήρχε στη πρόσοψη του ίδιου μνημείου αναφερόταν στο όνομα που είχε ο Φιλόπαππος ως ελληνικής καταγωγής πρίγκιπας με τίτλο Βασιλέως: «Βασιλεύς Αντίοχος Φιλόπαππος Βασιλέως Επιφανούς Αντιόχου». Σε άλλη τρίτη επιγραφή σε λατινική γραφή αναφέρεται και το όνομα που διατηρούσε ο Φιλόπαππος ως «Ρωμαίος πολίτης»: "C. Julius f(ilius) Antiochus Philopappus". Η ίδια η τρίτη αυτή επιγραφή αναφέρει στα λατινικά πως ο Φιλόπαππος ήταν Ύπατος, μέλος του ιερατικού σωματείου των Αρουραίων αδελφών και πως είχε εκλεγεί από τον Αυτοκράτορα Τραϊανό πραιτωριανός.

Χαρακτηρισμοί μνημείου

Το μνημείο, είχε διαστάσεις 9.80 x 9.30 μ., συμπεριλαμβανομένου του ταφικού θαλάμου που είχε κτιστεί από πεντελικό μάρμαρο πάνω σε βάθρο ύψους 3,08 μ. από πωρόλιθο επενδυμένο με πλάκες μαρμάρου Υμηττού. 
Γενικά το Μνημείο του Φιλοπάππου φέρεται αρκετά βεβαρημένο από πλήθος παραστάσεων και διακοσμητικών στοιχείων και ως πρωτότυπα περίπλοκο με κύρια όμως απλή μορφή που χαρακτηρίζεται από αρχιτεκτονική ευφυΐα στον επιδεικτικό σκοπό της ανέγερσης. Ο περιηγητής Παυσανίας περιγράφει το μνημείο χωρίς καμία ιδιαίτερη ένδειξη εκτίμησής του: «και μνήμα αυτόθι ανδρί ωκοδομήθη Σύρω».
Waiting for the Sun

Ιστορικό

Οι ηχογραφήσεις ξεκίνησαν στα τέλη του 1967 στο στούντιο Sunset Sound Recorders του Χόλυγουντ, με τις εγγραφές των τραγουδιών "The Unknown Soldier" και "Spanish Caravan". Στη συνέχεια, όμως, στις αρχές της επόμενης χρονιάς το συγκρότημα και η ομάδα του μετακόμισαν λίγο παρακάτω, στο στούντιο TTG (Two Terrible Guys), όπου εκείνη την περίοδο ηχογραφούσε και ο Φρανκ Ζάπα.
Παραγωγός του δίσκου ήταν και πάλι ο Πολ Ρόθτσιλντ, με μηχανικό ήχου τον Μπρους Μπότνικ (Bruce Botnick). Η φωτογραφία του εξωφύλλου ήταν έργο του Πολ Φεράρα (Paul Ferrara), η δημιουργία και ο σχεδιασμός του προέρχονταν από τον Ουίλιαμ Χάρβεϊ (William S. Harvey), ενώ η φωτογραφία στο οπισθόφυλλο ήταν του Γκάι Γουέμπστερ (Guy Webster).
Οι ηχογραφήσεις επηρεάστηκαν από τα σοβαρά προβλήματα χρήσης ναρκωτικών ουσιών και αλκοόλ από τον τραγουδιστή Τζιμ Μόρισον. Ο Άλις Κούπερ, μάλιστα, ο οποίος βρισκόταν τριγύρω κατά τη διάρκεια των ηχογραφήσεων, αναρωτιόταν εάν ο Μόρισον θα κατόρθωνε τελικά να "επιζήσει, ώστε να τελειώσει το άλμπουμ". Την ίδια περίοδο, οι Doors πραγματοποίησαν σειρά επεισοδιακών ζωντανών εμφανίσεων, με αποκορύφωμα τη συναυλία τους στο "Chicago Coliseum" στις 10 Μαΐου 1968, όπου σοβαρά επεισόδια έλαβαν χώρα ανάμεσα στην αστυνομία και το κοινό.
Το Waiting for the Sun κυκλοφόρησε στις 11 Ιουλίου 1968 από την Elektra Records, ανεβαίνοντας στην κορυφή των αμερικάνικων τσαρτ. Το άλμπουμ συνόδευε, αρχικά, το σινγκλ "The Unknown Soldier" που ανέβηκε στο Top-40, αλλά λίγο μετά την κυκλοφορία του δίσκου, το δεύτερο σινγκλ του με τίτλο "Hello, I Love You" σκαρφάλωσε στην κορυφή του καταλόγου επιτυχιών και έγινε χρυσό. Το Waiting for the Sun έχει βραβευθεί ως πλατινένιο στις Ηνωμένες Πολιτείες και τον Καναδά, ενώ έχει γίνει χρυσό στη Μεγάλη Βρετανία, τη Γερμανία και τη Γαλλία.
Κατά την περιοδεία για την προώθηση του άλμπουμ, έπαιξαν για πρώτη φορά εκτός ΗΠΑ σε διάφορες συναυλίες με τους Jefferson Airplane, ενώ επέστρεψαν στην πατρίδα τους για εννέα ακόμη συναυλίες πριν μπουν και πάλι στο στούντιο για το τέταρτό τους άλμπουμ.
Κάρολος Α΄ του Ωμάλ

Βιογραφία

Ήταν ο μόνος (από τους επιζήσαντες της ενηλικίωσης) γιος του Κλαύδιου (Κλωντ) δούκα του Ωμάλ και της Λουίζας του Μπρεζέ.
Ήταν ένας από τους ηγέτες της Καθολικής Μερίδας και κατά περιόδους κυβερνήτης της Πικαρδίας και Μέγας Κυνηγός (Grand Veneur) της Γαλλίας. Οδήγησε μια εξέγερση στην Πικαρδία το 1587, που ήταν το προοίμιο που άνοιξε τον πόλεμο του Οίκου των Γκιζ με τον Ερρίκο Γ΄ της Γαλλίας. Όταν ο βασιλιάς συμμάχησε με τον Ερρίκο της Ναβάρρας και του επιτέθηκαν, ηττήθηκε στη μάχη του Σενλί το 1589. Στη μάχη του Ιβρύ αιχμαλωτίστηκε από τον Ερρίκο της Ναβάρρας και στην εξορία απεβίωσε.
Self Entitled

Τραγούδια

1. "72 Hookers" 3:36
2. "I Believe in Goddess" 1:34
3. "Ronnie & Mags" 2:09
4. "She Didn't Lose Her Baby" 2:56
5. "Secret Society" 2:53
6. "I, Fatty" 1:36
7. "Cell Out" 2:02
8. "Down with the Ship" 2:23
9. "My Sycophant Others" 2:46
10. "This Machine Is 4" 2:07
11. "I've Got One Jealous Again, Again" 3:02
12. "Xmas Has Been X'ed" 2:43
Συνολική διάρκεια : 29:47

Singles

"My Stepdad's a Cop and My Stepmom's a Domme" Κυκλοφορία: 19 Ιουνίου 2012(με νέα τραγούδια)
"Ronnie & Mags" Κυκλοφορία: 14 Αυγούστου 2012
"Xmas Has Been X'ed" Κυκλοφορία:15 Ιανουαρίου 2013
Χρησμός

Χρησμός είναι η συνήθως διφορούμενη απάντηση που δίνει ένα μαντείο σε μια τιθέμενη ερώτηση. Πάντα η προϋπόθεση είναι να υπάρχει το κατάλληλο πρόσωπο μέσω του οποίου θα μιλήσει ο Θεός. Επίσης δεν ήταν απαραίτητο ο μάντης-ιερέας ο οποίος δίνει τον χρησμό να έχει επαφή με την πραγματικότητα. Το φαινόμενο των χρησμών-μαντείας ήταν διαδεδομένο περισσότερο κατά την αρχαία εποχή στις εβραϊκές φυλές καθώς και στους λαούς της ανατολής όπου εκεί κυρίως ο μάντης έρχεται σε μέθη και εκστομίζει τον χρησμό μη χάνοντας την επαφή με την πραγματικότητα. Τέτοιοι μάντεις υπήρξαν και στην αρχαία Ελλάδα, οι οποίοι περιφέρονταν από πόλη σε πόλη  προλέγοντας χρησμούς.(π.χ  Σίβυλλες, Βακχίδες).Στην αρχαία Ελλάδα έχουμε δυο τύπων  μέχρι τώρα γνωστών χρησμών.
Ιάκωβος Α΄ Κρίσπος

Οικογένεια

Η σύζυγός του Φιορέντσα Σομμαρίπα ήταν κόρη του Γκάσπαρο και της Μαρίας Σανούδου. 
Δεν είχε τέκνα ή, σύμφωνα με την άποψη του Καρλ Χοπφ, είχε δύο κόρες.
Σίντνεϊ Τζέικομπ

Βιογραφία

Ήταν γιος του συνταγματάρχη Σίντνεϊ Λονγκ Τζέικομπ, παντρεύτηκε δύο φορές κι είχε έναν γιο και μία κόρη, από ένα παιδί σε κάθε γάμο. Γεννήθηκε στην Ινδία όπου έζησε έως τα 13 του όταν κι εστάλη από τον πατέρα του στην Βρετανία και σε θρησκευτικό σχολείο στο Σόμερσετ για να λάβει κανονική εκπαίδευση, του ιδίου δεν του άρεσε η φοίτηση εκεί, κυρίως η θρησκευτική κατήχηση, και από τότε ανέπτυξε κακές σχέσεις με τον πατέρα του που του επέβαλε την παραμονή του. 'Εν άγνοια του πατέρα του κέρδισε υποτροφία στο University College του Λονδίνου για να σπουδάση μαθηματικά , ο πατέρας του διαφωνούσε και μετά δύο χρόνια κατάφερε να τον αναγκάσει να αφήσει τις σπουδές του στο κολέγιο, κι έφυγε για τις ΗΠΑ. Σε ηλικία 23 ετών επέστρεψε στην Ινδία όπου εργάστηκε σε δημόσια υπηρεσία.
Το 1928 στάλθηκε στην Νιγηρία ως δημόσιος υπάλληλος όπου έφυγε το 1934 για να πάει στην Αυστρία. Επέστρεψε στην Βρετανία το 1939 όπου κατά την διάρκεια του Β΄παγκοσμίου πολέμου πρόσφερε τις υπηρεσίες του στο Υπουργείο επισιτισμού.

Αθλητική καριέρα

Συμμετείχε για την Ινδία στους Ολυμπιακούς Αγώνες του 1924 σε ηλικία 44 ετών, φτάνοντας στον προημιτελικό του απλού όπου έχασε από τον Γάλλο Ζαν Μποροτρά. Με τον συμπατριώτη Μοχάμεντ Σλεμ αγωνίστηκε στο διπλό των ανδρών και έφτασε στον δεύτερο γύρο. Συμμετείχε επίσης στο μεικτό με συμπαίκτρια την Νόρα Πόλεϊ αλλά έχασαν στο δεύτερο γύρο έχοντας περάσει από τον πρώτο γύρο χωρίς αγώνα.
Στο κύπελλο Ντέιβις αγωνίστηκε για την Ινδία το 1921, 1923, 1924 και το 1925 με ρεκόρ 7 νίκες και 4 ήττες.
Έφτασε στά ημιτελικά στο γαλλικό πρωτάθλημα το 1925, όπου νίκησε τον Ζακ Μπρουγκνόν και τον Αντρέ Κομπέρ, πριν χάσει από τον Ρενέ Λακόστ, και στα προημιτελικά του Γουίμπλεντον το 1924 και στο διπλό το 1921. Στην Βρετανία ήταν φιναλίστ στο πρωτάθλημα του Σάρεϊ το 1921, του Κεντ το 1921 και του Κουίνς κλαμπ το 1923. Στο Βρετανικό πρωτάθλημα σε κλειστό γήπεδο ήταν πρώτος το 1925.
Δημοσίευσε ένα αυτοβιογραφικό βιβλίο με τίτλο Favour for Fools in a Decadent Empire: A Skeletal Autobiography.
Τρόπαιο Αρτέμιο Φράνκι

Το Έπαθλο Αρτέμιο Φράνκι (Artemio Franchi Trophy) υπήρξε μια βραχύβια διεθνής ποδοσφαιρική διοργάνωση μεταξύ των πρωταθλητριών χωρών της Ευρώπης και της Νότιας Αμερικής. Διεξήχθη μόνο δύο φορές: το 1985 και το 1993 και μαζί με το Μουντιαλίτο 1980 θεωρούνται οι πρόδρομες διοργανώσεις από τις οποίες προέκυψε το επίσημο Κύπελλο Συνομοσπονδιών FIFA.

Ιστορικό

Στο τρόπαιο δόθηκε αυτή η επωνυμία προς τιμήν του Ιταλού Αρτέμιο Φράνκι, προέδρου της UEFA από το 1972 και μέλους της Εκτελεστικής Επιτροπής της FIFA από το 1974, ο οποίος σκοτώθηκε σε τροχαίο δυστύχημα στις 12 Αυγούστου 1983. Η διοργάνωση ουσιαστικά ήταν ένας τελικός αγώνας μεταξύ των νικητριών χωρών του Ευρωπαϊκού πρωταθλήματος και του Κόπα Αμέρικα, δηλαδή κάτι ανάλογο με το Διηπειρωτικό Κύπελλο συλλόγων αλλά για εθνικές ομάδες. Διεξήχθη μόνο δύο φορές: το 1985 με νικήτρια τη Γαλλία και το 1993 με νικήτρια την Αργεντινή. Στο μεταξύ από το 1992 είχε υποκατασταθεί από μια πιο διευρυμένη διοργάνωση, το Κύπελλο Βασιλιά Φαχντ.
Δύο ακόμα φορές, το 1989 και το 1998, οι πρωταθλήτριες Ευρώπης και Νότιας Αμερικής αγωνίστηκαν μεταξύ τους αλλά οι αγώνες χαρακτηρίστηκαν ως επίσημα φιλικά ματς και δεν απονεμήθηκε κάποιο έπαθλο. Και στα δυο αυτά ματς, που έγιναν στην Ευρώπη, επικράτησε η Βραζιλία.
Γουέντι Νάιτ

Βιογραφικά στοιχεία

Γεννήθηκε στις 23 Απριλίου 1975 στο Φορτ Γουόρθ του Τέξας. Άρχισε να εμφανίζεται σε ταινίες πορνό το 1997. Έδρασε μέχρι το 2006 παίρνοντας μέρος σε περισσότερα από 80 έργα, ενώ σκηνοθέτησε άλλα 20.
Δήμος Αποδοτίας

Γεωγραφικά στοιχεία

Ο Δήμος Αποδοτίας αποτελούταν από 20 ορεινά χωριά, μεγαλύτερα και γνωστότερα των οποίων είναι η Άνω Χώρα, το Καταφύγιο, η Τερψιθέα, η Αμπελακιώτισσα, η Ελατού, τα Κρυονέρια και η Γραμμένη Οξυά. Βρισκόταν στο ανατολικό άκρο του νομού και συνόρευε με 3 άλλους νομούς (Ευρυτανία, Φθιώτιδα και Φωκίδα). Η συνολική έκτασή του ήταν 257.635 στρέμματα.

Ιστορικά στοιχεία

Το όνομα του δήμου προέρχεται από τον αρχαίο λαό των Αποδοτών οι οποίοι κατοικούσαν στις νοτιοδυτικές περιοχές των Βαρδουσίων και στην κοιλάδα που σχημάτίζε ο ποταμός Δαφνούς (σημερινός Μόρνος) κοντά στους Οζόλες Λοκρούς. Τα αρχαία ευρήματα που βρέθηκαν σε πολλά χωριά και τα σημερινά τοπωνύμια της περιοχής ("Ελληνικά", "Μάρμαρα", "Παλιοχώρι" κ.α.) δείχνουν ότι κατοικήθηκε από την προϊστορική εποχή χωρίς διακοπές. 
Ο δήμος συστάθηκε για πρώτη φορά ως Δήμος Αποδωτίας το 1835 με το ΦΕΚ 19Α - 07/12/1835 και έδρα την τότε Μεγάλη Λομποτινά (σημερινή Άνω Χώρα). Το 1849 ο οικισμός Βετολίστα (σημερινή Τερψιθέα) ορίζεται χειμερινή έδρα του δήμου και η Μεγάλη Λομποτινά θερινή έδρα. Το 1912 ο δήμος καταργείται με το ΦΕΚ 261Α - 31/08/1912 και συστήνεται ξανά το 1997, σύμφωνα με το πρόγραμμα Καποδίστριας, με το όνομα Δήμος Αποδοτίας.

Μνημεία-Πολιτισμός

Στο δήμο Αποδοτίας βρίσκεται η περίφημη Ιερά Μονή Αμπελακιώτισσας με ιστορία 6 αιώνων ενώ επίσης στην περιοχή υπάρχει άλλο ένα σπουδαίο θρησκευτικό μνημείο, ο Ναός του Σωτήρος που είναι κοντά στο Χρύσοβο ο οποίος έχει απομείνει από το Μοναστήρι του Σωτήρος που την εποχή εκείνη ανήκε στην Αμόρανη (Καταφύγιο) και χτίσθηκε περίπου το 13ο αιώνα ενώ διαλύθηκε το 1834. 
Στην Άνω Χώρα επίσης διοργανώνεται κάθε χρόνο η "Γιορτή του Κάστανου και του Τσίπουρου".